**Vabilo na tiskovno konferenco Ljubljanskega manifesta o branju na višji ravni**

**Slovenja, častna gostja na knjižnem sejmu v Frankfurtu**

Spoštovani,

vabimo vas na tiskovno konferenco, kjer vam bomo predstavili **Ljubljanski manifest o branju na višji ravni**. Manifest poudarja pomen knjižnega branja v zaslonski dobi in bo eden od stebrov slovenskega programa Slovenija, častna gostja na knjižnem sejmu v Frankfurtu.

Manifest so podprli Nemška akademija za jezik in pesništvo (DASD), Svetovno združenje založnikov (IPA), Evropsko združenje založnikov (FEP), mednarodni PEN, Mednarodna zveza za mladinsko književnost (IBBY), Mednarodno združenje društev za promocijo branja (EURead) in Svetovno združenje knjižničarjev (IFLA). Manifest bodo objavili vodilni evropski mediji. Veseli smo, da ga bo v Nemčiji objavil Frankfurter Allgemeine Zeitung.

**Datum:** torek, 10. oktober 2023

**Čas:** 11.00

**Kraj:** Cankarjev dom, Prešernova cesta 10, Ljubljana, dvorana Alme Karlin

**Govorci:**

* **dr. Asta Vrečko**, ministrica za kulturo RS;
* **Jose Borginho,** generalni sekretar Svetovnega združenja založnikov;
* **Anne Bergman Tahon,** direktorica Evropskega združenja založnikov;
* **Daan Beeke**, koordinator EURead;
* **dr.Adriaan van der Weel,** soavtor manifesta;
* **dr. Miha Kovač**, kurator slovenskega programa v Frankfurtu.

Predstavitev bo potekala v angleščini, s simultanim prevodom v slovenščino.

Za udeležbo na novinarski konferenci in dodatne informacije pišite na petra@balis.si.

Veselimo se srečanja z vami!

S prijaznimi pozdravi,

Petra Bališ, PR – Javna agencija za knjigo RS, projekt Slovenija, častna gostja na Frankfurtskem knjižnem sejmu.

Ljubljana, 3. 10. 2023